בס"ד, ‏יום שלישי כ"ד אלול תשפ"ב (‏20 ספטמבר 2022)

**לכבוד**

לכבוד מסעדת אייזיק

מתחם התחנה

**ירושלים**

שלום רב,

**הנידון: הסרת כשרות**

עקב הפרות כשרות חמורות חוזרות ונשנות מזה תקופה ממושכת. שנלוות להם הבטחות לתיקון המצב שאינן מתבצעות כלל או מתבצעות באופן חלקי/ לא מתבצעות כלל. הפרות הכוללות את הנושאים הבאים:

* העסקת צוות רחב של עובדי מסעדה שאינם יהודים והטעיית נהלי הכשרות בעקבות כך, כמו כן קיצוץ בעובדי בישול יהודים שאמורים להימצא בכל רגע נתון בשטח המטבח נוסף על נוכחותו של הבעלים במקום כנדרש ברמת כשרות מהדרין.
* מזיגת יין לא מבושל ע"י עובדים שאינם יהודים, חרף הדרישה המקדימה כי אין למכור במסעדה כוסות של יין לא מבושל.
* שימוש במוצרי בד"צ חתם סופר פ"ת וגרירת רגלים בהוצאתם בניגוד לדרישת נהלי מהדרין.
* שימוש בצ'יפס ללא זיהו כשרות בתאריך 31/08
* הפעלת המסעדה ללא שום עובד מטבח יהודי באחד הימים לאחר לקיחת התעודה.
* יחס מחפיר למשגיחי הכשרות ואי תשלום שכר ההשגחה בעשירי לחודש כשהוא מוצמד לתלוש כנדרש בחוק.
* נוסף על כך השמטת דיווח חודשי שכר ההשגחה (לשנים 2020 - 2021) מתלושי השכר בכדי לפגוע בוותק הרציף של משגיחי הכשרות במקום - שנלווה להם הבטחות לסידור הנושא שלא מתבצעות זה חודשים ארוכים.
* לדרישת הרבנות לקבל לידיה גישה למצלמות המטבח - ניתנה התשובה שהמצלמות לא פעילות דבר שהתברר מעל לכל ספק כלא נכון ועדויות העובדים על כך שהמצלמות פעילות, כולל בדיקות חיצוניות שונות המעידות מעל לכל ספק כי ההנהלה אינה דוברת אמת.
* נציין כי לעסק ניתנו אין ספור ההזדמנויות לתקן את הליקויים כולל השהיות תעודה אך הליקויים חוזרים על עצמם חזור ושוב, והמצב רחוק מלהיות מתוקן כנדרש.

בעקבות זאת אנו מודיעים על הסרת כשרות גורפת, וכי אין לנו אחריות על הנעשה במקום.

**בברכה,**

**הרב אברהם יזדי**

**מפקח אזורי.**

העתק: הרה"ג הרב שלמה משה עמאר, שליט"א, הראשון לציון, הרב הראשי לירושלים.

הרב נתן נתנזון, יו"ר הוועדה הממונה.

הרב שמואל זמלמן, מנהל אגף הכשרות.

הרב רפאל יוחאי, סגן ראש אגף הכשרות הארצי, ומנהל תחום אכיפת חוק איסור הונאה בכשרות.

מסמך1